Erdogan , forseti Tyrklands , segist tilbúinn að heimila dauðarefsingar ef frumvarp þess efnis verður samþykkt . Evrópusambandið leggst harðlega gegn dauðrefsingum og er litið á þetta stefnumál Erdogans sem ögrun við helstu þjóðarleiðtoga Evrópusambandsríkjanna . Þá hefur Erdogan einnig hótað því að senda mörg hundruð þúsund flóttamenn til Evrópu . „ Hlustið á mig : landamærin verða opnuð ef þið gangið lengra , “ sagði Erdogan í dag , beindi orðum sínum að leiðtogum Evrópusambandsríkja . Erdogan telur Evrópusambandið hafa svikið samkomulagið frá því í mars , sem miðaði að því að ná saman um leiðir til vinna gegn miklum vanda flóttamanna frá stríðshrjáðum svæðum í nágrenni Tyrklands . Auglýsing Talskona Angelu Merkel , kanslara Þýskalands , lét hafa eftir sér í dag að samkomulagið frá því í mars hefði verið mikilvægt fyrir alla sem aðild áttu að því . Hótanir væru ekki hjálplegar . Um 2,5 milljónir flóttamanna eru í Tyrklandi , flestir í flóttamannabúðum . Stærsti hópurinn kemur frá Sýrlandi . Af um 22 milljóna heildaríbúafjölda í Sýrlandi , miðað við tölur árið 2011 , er talið að 12 milljónir séu á flótta , ýmist innan landsins eða utan . Flestir flóttamenn sem reyna að flýja til Evrópu fara í gegnum Tyrkland . Frá þessu greinir breska ríkisútvarpið BBC . Erdogan hefur látið fangelsa mörg þúsund opinbera starfsmenn , þar á meðal kennara , prófessora og dómara . Þá hafa meira en 150 blaðamenn verið handteknir . Engar fréttir hafa borist af aðbúnaði þeirra sem hafa verið handteknir , en Erdogan og ráðamenn undir hans stjórn hafa neitað að veita mannréttindasamtökum upplýsingar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .